cyanic-selkie/wikianc huggingface dataset:
Universiteit Utrecht
Fakulteit Geowetenskappe
Die Fakulteit Geowetenskappe, met 4 baccalaureus- en 16 meestersprogramme, is die grootste sentrum vir geowetenskappe met ongeveer 3 200 studente. Hierdie fakulteit bestaan uit die volgende departemente:
Fakulteit Geneeskunde
Die onderwys wat deur die Fakulteit Geneeskunde aangebied word, word dikwels in samewerking met die UMC Utrecht gedoen. Die Fakulteit Geneeskunde bevat 2 baccalaureus- en 3 meestersprogramme:
Fakulteit Veeartsenykunde
Die Fakulteit Veeartsenykunde is die enigste instelling in Nederland waar veeartse opgelei word, met ongeveer 1 500 studente en 1 000 werknemers. Hierdie fakulteit bestaan uit die volgende departemente:
Om onderrig en navorsing te vergemaklik, het die Fakulteit Veeartsenykunde drie universiteitsklinieke:
Die baccalaureusprogram in biomediese wetenskappe word gesamentlik deur die fakulteite Natuurwetenskappe, Veeartsenykunde en Geneeskunde aangebied en word onder die Fakulteit Geneeskunde bevind.
Kampus
Die Universiteit het verkies om 'n groot deel van sy begroting in moderne argitektuur in De Uithof te belê. Gevolglik huisves dit nou onder andere die Educatorium deur Rem Koolhaas, 'n studentekompleks deur Rudy Uytenhaak en 'n biblioteek deur Wiel Arets. Gevolglik lok die kampus baie besoekende argitektuurstudente. Die David de Wiedgebou (vernoem na David de Wied) is in 2011 in gebruik geneem en is deur deur Herman Hertzberger en Laurens Jan ten Kate ontwerp.
Bekende alumni en werknemers
'n Aantal bekende persone is alumnus en/of (voormalige) werknemers van die UU, waaronder enkele wenners van die Nobelprys. Winnie Mandela is veral bekend onder die eredoktorsgrade van die Universiteit Utrecht (1986).
Tylecodon suffultus
Tylecodon suffultus is 'n plant wat hoort tot die familie Crassulaceae. Die plant is endemies aan die Wes-Kaap en is deel van die Sukkulente Karoo. Daar is net een populasie wat op die Knersvlakte by Vanrhynsdorp voorkom. Die plant word as krities skaars beskou maar het geen bedreigings nie.
Bailybrug
Die Bailybrug is die hoogste geleë brug in die wêreld. Hierdie brug is geleë in die Himalajaberge tussen die Drasrivier en Sururivier in die Ladakhvallei in die Indiese staat Jammu en Kasjmir.
Dit is 30 m lank en is op 'n hoogte van 5 602 m bo die gemiddelde seevlak. Dit is 'n baileybrug wat gebou is in 1982 deur die Indiese Weermag.
Taylor Kinney
Taylor Kinney (gebore 15 Julie 1981) is 'n Amerikaanse akteur. Hy is bekend vir sy rolle in die rolprente Zero Dark Thirty (2012), The Other Woman (2014), en The Forest (2016), en in die televisiereeks Chicago Fire (2012).
Gethyllis lanuginosa
Gethyllis lanuginosa is 'n meerjarige geofiet wat tot die genus Gethyllis behoort. Die spesie is endemies aan die Noord-Kaap en die Wes-Kaap.
Spoedhardloop
Spoedhardloop (Speedrunning in Engels) is die handeling om 'n videospel, of 'n afdeling van 'n videospel, te speel met die doel om dit so vinnig as moontlik te voltooi. Speedrunning behels dikwels die volg van beplande roetes, wat "sequence breaking" kan insluit en foute kan uitbuit wat toelaat dat afdelings oorgeslaan of vinniger as bedoel voltooi kan word. "Tool-assisted speedrunning" is 'n sub-kategorie van speedrunning wat gebruik maak van emulasiesagteware om die spel stadiger te laat loop en 'n presies beheerde reeks van insette te skep.
Baie aanlyn gemeenskappe vorm rondom die speedrunning van spesifieke speletjies; gemeenskaplike ranglys-rankings vir individuele speletjies vorm die primêre kompeterende maatstaf vir speedrunning. Wedloop tussen twee of meer speedrunners is ook 'n gewilde vorm van kompetisie. Video's en lewendige uitsendings van speedruns word gedeel via die internet op mediawebsites soos YouTube en Twitch. Speedruns word soms uitgestal tydens marathongebeure, wat speletjieskonferensies is waar verskeie mense speedruns in 'n verskeidenheid speletjies uitvoer.
Gethyllis kaapensis
Gethyllis kaapensis is 'n meerjarige geofiet wat tot die genus Gethyllis behoort en deel is van die fynbos. Die spesie is endemies aan die Wes-Kaap en kom in die Kaapse Skiereiland voor. Daar was altyd drie subpopulasies maar twee het verlore gegaan aan stedelike ontwikkeling. Die oorblywende subpopulasie val onder die beskerming van die Tafelberg Nasionale Park en bestaan uit minder as 250 plante.
Crateromorpha pedunculata
Crateromorpha pedunculata is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Blaasinstrument
Blaasinstrumente behoort saam met slaginstrumente tot die oudste middele waarmee die mens musiek maak. Hulle is gewoonlik van hout of van metaal gemaak en die speler blaas in die buis deur middel van 'n mondstuk, wat vas is of afgehaal kan word.
'n Blaasinstrument se klank word voortgebring wanneer die lugkolom in die instrument deur blasing in trillings omgesit word wanneer die lugkolom oor die een of ander obstruksie gestuur word. Deur middel van gleuwe en kleppe kan slegs 'n gedeelte van die lugkolom in trillings omgesit word, waardeur daar, benewens die grondtoon, ander tone voortgebring kan word.
By 'n aantal instrumente, veral by koperblaasinstrumente, vind die verandering in tone plaas deur 'n wysiging van die lipspanning (embouchure) of deur 'n verlenging van die lugkolom. Die verlenging geskied deur die buise uit te skuif of deur aansluitings (verlengstukke) deur middel van ventiele aan die buis te verbind.
In die Wes-Europese musiek het die blaasinstrumente wat tans in simfonieorkeste gebruik word, eintlik uit die volksmusiek en die militêre lewe ontwikkel.
Die indeling van hout- en koperblaasinstrumente kan histories of volgens speeltegniek verklaar word. So byvoorbeeld word die metaaldwarsfluit as 'n houtblaasinstrument gereken omdat sy voorganger uit vorige eeue van hout gemaak was.
Tipes blaasinstrumente
Blaasinstrumente word in twee families verdeel:
Hymeniacidon calcifera
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1911 deur Row.
Blaasinstrument
Houtblaasinstrumente
Houtblaasinstrumente bestaan uit 'n silindries of keëlvormig geboorde buis van 'n bepaalde lengte. Dit is meestal reguit, maar by sommige van die groter instrumente kan dit ook geboë wees. Die toon wat voortgebring word wanneer die lugkolom in die totale lengte van die buis oor of deur 'n obstruksie in trillings omgesit word, word die grondtoon genoem. Deur die vingergate óf regstreeks óf met behulp van kleppe oop te maak of te bedek, kan ander tone as die grondtoon voortgebring word. (By houtblaasinstrumente is die grondtoon die laagste toon, maar nie noodwendig by koperblaasinstrumente nie.) Deur die houding van die mond en lippe te verander, ontstaan 'n situasie wat óórblaas genoem word. Oorblaas veroorsaak dat die lugkolom in die instrument teen 'n hoër frekwensie tril. Só kan tone uit 'n hoër oktaaf gespeel word.
Voorbeelde van houtblaasinstrumente: fluit, altfluit, piccolo, blokfluit, engelse horing, klarinet, fagot, saxofoon, doedelsak
Koperblaasinstrumente
Voorbeelde van koperblaasinstrumente: horing, trompet, tromboon, tuba, eufonium
Teenpous Benedictus XIII
Die Avignon verkiesing
duimnael|links|Die kroning van teenpous Benedictus XIII In 1377 het Pedro de Luna saam met Pous Gregorius na Rome teruggekeer uit Avignon op aandrang van Catherina van Sienne. Toe Gregorius sterwe op 27 Maart 1378 het die inwoners van Rome gevrees dat die kardinale weer 'n Franse pous sou kies en teruggaan na Avignon. 'n Opstand het uitgebreek en daar is geëis dat hulle 'n Italianer kies. Die konklaaf het geswig en Bartolomeo Prignano verkies as Pous Urbanus VI op 9 April 1378. Die nuwe pous was egter baie vyandig teenoor die kardinale. 'n Groep kardinale vergader toe in Fondi in September 1378 en verklaar die eerste verkiesing ongeldig omdat dit onder dwang plaasgevind het. Hulle kies Robert van Genève as Teenpous Clemens VII en begin sodoende die Westerse Skisma. Clemens in sy gevolg trek terug na Avignon.
Toe Clemens op 16 September 1394 sterwe kom die kardinale bymekaar in Avignon. Daar was 11 Franse, 8 Italiaanse, 4 Spaanse en een kardinaal uit Savoje. Almal het aangedui dat hulle die Skisma wil beëindig self al moet hulle die pousskap opgee. Kardinaal de Luna het aangedui dat hy onmiddellik sal aftree indien nodig. Hy word verkies op 28 September 1394 en neem die naam Benedictus XIII aan.
Die kardinale in Rome het op hulle beurt Pous Bonifatius IX verkies toe Pous Urbanus VI in 1398 gesterf het. Aan die begin van sy pontifikaat is Benedictus as pous erken in Frankryk, Skotland, Aragon, Navarra en Portugal. In 1396 stuur Benedictus vir Sanchez Muñoz (later Teenpous Clemens VIII) as gesant na die biskop van Valencia om steun te soek vir die pouse van Avignon in Spanje.
Agteruitgang van die pousdom in Avignon
In 1398 het Frankryk sy steun aan die Avignon pouse onttrek. Sewentien kardinale het Benedictus verlaat en slegs vyf het getrou gebly. In 1398 het 'n leër onder aanvoering van Geoffrey Boucicaut, broer van Jean Boucicaut, Avignon beset en 'n vyf jaar lange beleg van die "Palais des Papes" (Paleis van die Pouse) begin. duimnael|links|Middeleeuse kanonne in die "Palais des Papes"
Die beleg het aangehou totdat Benedictus daarin geslaag het om te ontsnap op 12 Maart 1403 en beskerming gesoek het by Louis II van Anjou. Teen die tyd is Benedictus se gesag nie langer erken in Frankryk, Portugal en Navarra nie, maar hy was steeds die erkende pous in Skotland, Sisilië, Aragon en Castilië. Nadat die pous in Rome Pous Innocentius VII gesterf het in 1406, het die nuwe pous, Pous Gregorius XII onderhandelings met Benedictus begin om die kerk te herenig. Die samesprekings het op niks uitgeloop nie en die Franse koning Charles VI het verklaar dat Frankryk neutraal sou bly in die stryd van die twee pouse. Charles het gehelp om die konsilie van Pisa te reël wat ten doel gehad het om beide Benedictus en Gregorius oor te haal om te bedank ten gunste van 'n nuwe pous. Beide Gregorius en Benedictus het egter geweier om te bedank en al wat die konsilie vermag het, is om 'n derde aanspraakmaker op die pousskap te skep: Petrus Philargos wat die naam Alexander V gekies het.
In 'n poging om die kwynende steun vir sy pousskap te herstel, organiseer Benedictus die Disputasie van Tortosa in 1413 wat die belangrikste debat oor die Jodedom van die Middeleeue geword het. Twee jaar later publiseer Benedictus die bul Etsi doctoribus met die mees volledige versameling van anti-Joodse wette. Die wette is teruggetrek deur Pous Martinus V nadat hy 'n delegasie van die Joodse sinode in Forli in 1418 ontvang het.
Die konsilie van of Constance
Die dag voor sy dood het Benedictus vier kardinale aangestel om 'n nuwe pous te kies na sy dood. Drie van die kardinale kies op 10 Junie 1423 vir Sanchez Muños as teenpous Clemens VIII. Die vierde kardinaal Jean Carrier was afwesig en het die verkiesing betwis. Hy kies toe op sy eentjie Bernard Garnier as Teenpous Benedictus XIV.
Die kollege van kardinale
Teenpous Benedictus het 19 kardinale aangestel in 7 konsistories. Omdat hy 'n teenpous was, word hulle nie as sulks erken deur die Rooms Katolieke Kerk nie en staan hulle bekend as pseudo-kardinale. Weens die omvang van die lys word die name hier gehou.
Nalatenskap
Benedictus XIII is begrawe in die kasteel van Peñíscola. Sy liggaam is later verskuif na Illueca, maar gedurende die Spaanse suksessie-oorlog is sy stoflike oorskot vernietig. Slegs sy kopbeen bly behoue en word bewaar in die Condes van Argillo paleis in Aragon. Benedictus het die bul gepubliseer wat die Universiteit van Skotland gestig het. Nadat hy die steun van Frankryk verloor het, was Skotland een van die min ondersteuners wat oorgebly het. Die Universiteit van St. Andrews se embleem bevat steeds Benedictus se wapenskild.
Hematurie
Hematurie is die teenwoordigheid van rooibloedselle in die urine. Sigbare hematurie (ook bekend as bruto hematurie of makroskopiese hematurie), veroorsaak sigbare rooi of bruin verkleuring van die urine. Mikroskopiese hematurie is onsigbaar vir die blote oog en word dikwels aangetref deur analise van die urine.
Kronies of aanhoudend hematurie is wanneer vyf of meer rooibloedselle gesien kan word in elk van drie agtereenvolgende sentrifugeerde unrinemonsters wat minstens een week uitmekaar verkry is.
Enige deel van die niere of urineweg (ureters, urinêre blaas, prostaat en uretra) kan bloed in die urine lek. Die oorsake van hematurie is breed, wat wissel van urienweginfeksie tot nierstene tot blaaskanker.
Gethyllis lata
Die plant het twee subspesies:
Horing (blaasinstrument)
Die moderne horing, 'n koperblaasinstrument, het uit die Italiaanse jaghoring (corno da caccia) ontwikkel, maar sy bekende ryk toon van vandag verskil baie van dié van die skel, vroeëre instrument, wat in die ou dae hoofsaaklik vir buitelugaktiwiteite gebruik is.
Sedert dit 'n plek in die orkes gekry het, het dit vinnig ontwikkel. Die buis is verleng en vernou, verskillende verlengstukke is aangebring en die mondstuk het wyer geword, en veral nadat draai- en drukventiele die verlengstukke effektief verbind het, kon die horing 'n volwaardige plek in die orkes inneem.
Richard Strauss maak baie gebruik van dié blaasinstrument in sy bekende werk Till Eulenspiegel. Wanneer die hand diep in die klankbeker geplaas word, demp dit die klank. Dieselfde effek word bereik deur 'n demper (sordino) in die beker te plaas.
Hymeniacidon calva
Hymeniacidon calva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1881 deur Ridley.
Tylecodon occultans
Tylecodon occultans is 'n plant wat hoort tot die familie Crassulaceae. Die plant is endemies aan die Wes-Kaap en is deel van die Sukkulente Karoo. Die spesie het 'n voorkomsgebied van 819 km² en kom in die Richtersveld van Bitterfontein tot by die noordelike Knersvlakte voor. Die plant word as seldsaam beskou.
Searsia cuneifolia
Die Kogelbergtaaibos (Searsia cuneifolia) is 'n struik wat hoort tot die genus Searsia. Die spesie is endemies aan Suid-Afrika en kom in die Noord- en die Wes-Kaap voor.
Q-Games
Q-Games, Limited is 'n videospeel-ontwikkelaar wat gebaseer is in Nakagyō-ku, Kioto, Japan, en wat nou saam met beide Nintendo en Sony werk.
Q-Games is gestig deur Dylan Cuthbert, wat voorheen by Argonaut Software gewerk het en gehelp het om Starglider en Starglider 2 te skep vir Argonaut Software, en daarna programeringhulp gegee het vir X en die eerste Star Fox vir Nintendo. Hy het ook Star Fox 2 voltooi voordat hy na Sony America vertrek het om Blasto op die PlayStation te maak. Daarna het Cuthbert teruggekeer na Japan om by Sony Japan te werk, waar hy in die begin van 1999 die Duck in a Bath tegniese demonstrasie ontwikkel het om die krag van die PlayStation 2 aan vroeë ontwikkelaars en uitgewers te toon. Daarna het hy Pipo Saru 2001 ontwikkel en het daarna Sony verlaat om Q-Games Ltd. in Kyoto te begin in September 2001.
Noord-Nicosia
Noord-Nicosia (Turks: Kuzey Lefkoşa, [kuˈzej lefˈkoʃa]) is die hoofstad en grootste stad van die nie-erkende Turkse Republiek van Noord-Siprus. Dit lê net noord van Nicosia, hoofstad van die internasionaal erkende Republiek Siprus, en word sedert 1964 deur die buffersone onder administrasie van die Verenigde Nasies van die suidelike deel geskei.
Die stad is die ekonomiese, politieke en kulturele sentrum van Noord-Ciprus, met baie winkels, restaurante en winkelsentrums. Dit is die tuiste van 'n historiese ommuurde stad, gesentreer op die Sarayönü-plein, en 'n moderne metropolitaanse gebied, met die Dereboyu-streek as sy sentrum van besigheid en vermaak. Beskryf as 'n stad met hoë vlakke van welsyn, het dit groot stedelike groei en ontwikkeling in die 21ste eeu gesien, insluitend die bou van nuwe hoofweë en hoë geboue. Dit huisves 'n aansienlike aantal toeriste en 'n verskeidenheid kulturele aktiwiteite, insluitend sy internasionale feeste van teater en musiek. Met 'n studentebevolking van meer as 34,000, is Noord-Nicosia 'n belangrike sentrum van onderwys en navorsing en is die tuiste van vier universiteite, waarvan die Nabye-Ooste Universiteit die grootste is. Na die interkommunale geweld van die 1960's, is die hoofstad van Republiek Siprus verdeel tussen die eiland se Grieks-Sipriotiese en Turks-Sipriotiese gemeenskappe in onderskeidelik die suide en noorde in 1963. 'n Staatsgreep deur die Griekse militêre junta in 'n poging om die eiland met Griekeland te verenig in 1974 het gelei tot die Turkse inval in Siprus, en die internasionale gemeenskap beskou Noord-Nicosia as sedertdien onder Turkse besetting.
Geskiedenis
Tydens die Siprus-krisis van 1963–64, in die nasleep van eensydige grondwetlike veranderinge deur die Grieks-Sipriote, het interkommunale geweld uitgebreek. Nicosia is deur die Groenlyn in Grieks- en Turks-Sipriotiese kwartiere verdeel, vernoem na die kleur van die pen wat deur die Verenigde Nasies-beampte gebruik is om die lyn op 'n kaart van die stad te trek. Dit het gelei tot die staking van Turks-Sipriotiese deelname aan die regering, en na meer interkommunale geweld in 1964, het 'n aantal Turks-Sipriote na die Turkse wyk Nicosia verhuis, wat ernstige oorbevolking veroorsaak het. Op 15 Julie 1974 was daar 'n poging tot staatsgreep onder leiding van die Griekse militêre junta om die eiland met Griekeland te verenig. Die staatsgreep het aartsbiskop Makarios III as president van Siprus verdryf en hom vervang met die pro-Enosis-nasionalis Nikos Sampson. In reaksie op die vooruitsig van Enosis, het die Turkse leër op 20 Julie 1974 die eiland binnegeval en van toe af die 37% van die noordelike deel van die Republiek van Siprus beset. Die inval het twee fases ingesluit. Die tweede fase is op 14 Augustus 1974 uitgevoer, waar die Turkse leër hul stellings gevorder het en uiteindelik 'n totaal van 37% van die Siriotiese grondgebied ingeneem het, insluitend die noordelike deel van Nicosia en die stede Kyrenia en Famagusta.
Op 23 April 2003 is die Ledra-paleis-grenskruising deur die Groenlyn geopen, die eerste keer dat die kruising sedert 1974 toegelaat is. Dit is gevolg deur die opening van Ayios Dometios-grenskruispunt op 9 Mei 2003. Op 3 April 2008 is die Ledrastraat-grenskruising ook heropen.
Administrasie
As hoofstad is Noord-Nicosia Noord-Siprus se politieke, ekonomiese en kulturele sentrum. Noord-Nicosia huisves die ministeries van Noord-Siprus. Die stad word beheer deur die Nicosia Turkse Munisipaliteit, wat erken word deur die grondwet van die Republiek van Siprus.
Vossius Gimnasium
Vossius Gimnasium is een van vyf gimnasia (skole) wat in Amsterdam, Nederland geleë is.
Die ander is: Barlaeus Gimnasium, Ignatius Gimnasium, Cygnus Gimnasium en Het 4e Gimnasium. Die gimnasium is vernoem na Gerardus Joannes Vossius en is gestig in 1926. In 2014 is Vossius Gimnasium deur RTL Nieuws as beste VWO skool in Amsterdam, en algeheel die 4de beste in Nederland gelys.
Noemenswaardige alumni sluit Arnon Grunberg en Gerard Reve in. Hulle het egter nie hul opvoeding aldaar voltooi nie; Arnon Grunberg is geskors, wat beskryf word in sy deurbraak-debuutroman Blauwe maandagen (Blou Maandae). Gerard Reve beskryf ook die skool in sy boek De avonden (Die aande).
Ander noemenswaardige voormalige studente sluit Rob du Bois, Rogier van Otterloo, Karel van het Reve, Renate Rubinstein en Igor Sijsling in. Noemenswaardige voormalige onderwysers sluit professors Arnold Heertje en Jacques Presser in.
MrBeast
James Stephen Donaldson, ook bekend as MrBeast, is 'n Amerikaanse YouTuber en filantroop. Hy word erken as die pionier van 'n genre van YouTube-video's wat fokus op dure stunts en uitdagings. Met meer as 170 miljoen intekenaars vanaf Julie 2023, is hy die mees ingetekende individuele gebruiker op die platform en die tweede mees ingetekende kanaal oor die algemeen.
Donaldson het in 'n middelklas-huishouding in Greenville, Noord-Carolina, Verenigde State, grootgeword. Hy het vroeg in 2012, op die ouderdom van 13, begin om video's na YouTube te plaas onder die naam MrBeast6000. Sy vroeë inhoud het gewissel van "Let's Plays" tot video's waarin die rykdom van ander YouTubers beraam is. Hy het vinnig gewild geword in 2017 nadat sy video van "telling tot 100,000" tientalle duisende kykers binne 'n paar dae gekry het, en hy het sedertdien toenemend gewild geword, met die meeste van sy video's wat tientalle miljoene kykers kry. Met verloop van tyd het sy inhoudstyl uitgebrei om uitdagings- en donasievideo's in te sluit wat duisende dollars beloon, asook video's met moeilike take of oorlewing-uitdagings, en oorspronklike vlogs. Nadat sy kanaal sukses behaal het, het Donaldson van sy kinderdae-vriende aangestel om die handelsmerk saam met hom te bestuur. Vanaf 2022 bestaan die MrBeast-span uit 30 mense, insluitend Donaldson self. Behalwe MrBeast bestuur Donaldson ook die YouTube-kanale Beast Reacts, MrBeast Gaming, MrBeast 2, en die filantropie-kanaal Beast Philanthropy. Hy het voorheen ook MrBeast 3 bestuur, maar dit is nou onaktief. Hy was een van die 10 best betaalde YouTubers van 2020 en het na raming 'n netto waarde van US$500 miljoen.
PlayStation
PlayStation is 'n videospeletjiehandelsmerk wat bestaan uit vyf tuisvideospeletjiekonsoles, twee handstelsels, 'n mediasentrum en 'n slimfoon, asook 'n aanlyn diens en verskeie tydskrifte. Die handelsmerk word vervaardig deur Sony Interactive Entertainment, 'n afdeling van Sony; die eerste PlayStation-konsole is in Desember 1994 in Japan uitgereik, en wêreldwyd die volgende jaar.
Bruce Kirby (akteur)
Bruce Kirby (gebore 24 April 1928) is 'n Amerikaanse akteur. Hy is bekend vir sy rolle in die rolprente The Muppet Movie (1979), Stand by Me (1986), Throw Momma from the Train (1987), en Crash (2004).
Slag van Tsjornobil
Die Slag van Tsjornobil was 'n militêre konfrontasie in die Tsjornobil-uitsluitingsone tussen die Russiese Weermag en die Oekraïense Weermag, wat op 24 Februarie 2022 tydens die eerste dag van die Russiese inval in Oekraïne plaasgevind het. Russiese magte wat Oekraïne vanuit Belarus binnegeval het, het teen die einde van daardie dag die gebied rondom die Tsjernobil-kernkragsentrale beset.
Agtergrond
Tydens die Tsjernobil-kernramp in 1986 is groot hoeveelhede radioaktiewe materiaal uit die Tsjernobil-kernkragsentrale in die omliggende omgewing vrygestel. 'n Gebied met 'n 30 kilometer radius rondom die beskadigde reaktor is deur die Sowjet-owerhede ontruim en verseël. Hierdie gebied is daarna as die Tsjernobil-uitsluitingsone afgesper, en sy grense het mettertyd verander. Na die ontbinding van die Sowjetunie het hierdie gebied deel geword van die nuwe onafhanklike Oekraïne en is deur die staatsnooddiens van Oekraïne bestuur.
Slag
Gedurende die middag van 24 Februarie 2022, die eerste dag van die Russiese inval in Oekraïne, het die Oekraïense regering aangekondig dat Russiese magte 'n aanval geloods het om die Tsjernobil-uitsluitingsone te beset. Teen die einde van die dag het die Oekraïense regering verder aangekondig dat Russiese magte Tsjornobil en Pripjat verower het. Ná die Russiese besetting van die uitsluitingsone, het die Amerikaanse regering op grond van "geloofwaardige berigte" aangekondig dat Russiese soldate tans die personeel van die Tsjernobil-fasiliteite gyselaar hou.
Daar is berig dat artillerievuur sommige opbergplekke vir radioaktiewe afval getref het en 'n toename in radioaktiwiteit is waargeneem. Die Internasionale Atoomenergie-agentskap het egter gesê "daar was geen ongevalle of vernietiging by die nywerheidsterrein nie."
Op 29 Maart het die Russiese Adjunkminister van Verdediging, Alexander Fomin, 'n onttrekking van Russiese magte uit die Kijiv-gebied aangekondig, en op 1 April het die Staatsagentskap vir Uitsluitingsonebestuur aangekondig dat Russiese troepe hulle heeltemal aan die Tsjornobil-kragstasie onttrek het.
Reaksies
Oekraïne se president, Wolodimir Zelenski, het die Russiese besetting van die uitsluitingsone 'n "oorlogsverklaring teen die hele Europa" genoem.
Gethyllis latifolia
Gethyllis latifolia is 'n meerjarige geofiet wat tot die genus Gethyllis behoort. Die spesie is endemies aan die Wes-Kaap en daar is slegs vier plante in die heuwels tussen Bitterfontein en Nuwerus in een populasie.
Slag van Tsjornobil
Ontleding
In die groter prentjie van die Russiese Leër se Kijif-offensief kan die besetting van Tsjernobil as 'n halfwegpunt vir Russiese troepe, op pad na Kijif, beskou word. Ben Hodges, voormalige bevelvoerder van die Amerikaanse weermag in Europa, het gesê dat die uitsluitingsone “belangrik was vanweë waar dit geleë is... As Russiese magte Kijif vanuit die noorde aanval, is Tsjernobil net daar op die pad.” Evelyn Farkas, voormalige Amerikaanse adjunk-assistent-sekretaris van verdediging vir Rusland, Oekraïne en Eurasië, het gesê dat die Russiese magte "die hoofstad wil omsingel" en dat hulle "beslis nie wil hê dat los kernmateriaal ronddryf nie" sou 'n Oekraïense opstand plaasvind.
Die uitsluitingsone is belangrik omdat dit afval van die Tsjernobil-kernramp van 1986 bevat. Sodanig het Anton Herasjenko, raadgewer vir die Oekraïense departement van binnelandse sake, gesê dat "as die besetters se artillerie-aanvalle die kernafvalbergingsfasiliteit tref, radioaktiewe stof die gebiede van Oekraïne, Wit-Rusland en EU-lande kan bedek". Volgens die Britse nuusdiens BBC het moniteringstasies in die gebied 'n 20-voudige toename in bestralingsvlakke gerapporteer, tot 65 µSv per uur. Claire Corkhill van die Universiteit van Sheffield het gesê dat die toename gelokaliseer is en deels te wyte was aan "verhoogde beweging van mense en voertuie in en om die Tsjernobil-uitsluitingsone wat radioaktiewe stof, wat op die grond was, sou opgeskop het".
Searsia crenulata
Searsia crenulata is 'n struik wat hoort tot die genus Searsia. Die spesie is inheems aan Angola, Benin, Burkina Faso, Burundi, Comore, Demokratiese Republiek die Kongo, Djiboeti, Eritrea, Ethiopië, Ghana, Guinee, Ivoorkus, Kameroen, Kenia, Malawi, Mosambiek, Niger, Nigerië, Rwanda, Sentraal-Afrikaanse Republiek, Somalië, Soedan, Tanzanië, Togo, Uganda, Zambië en Zimbabwe.
Stephanie Kemp
Stephanie Kemp (Junie 1941 - 10 Maart 2023) was 'n Suid-Afrikaanse anti-apartheidsaktivis en voormalige lid van die Suid-Afrikaanse Kommunistiese Party (SAKP) en African National Congress (ANC). Sy was die eerste wit vrou wat tydens aanhouding deur die apartheidsregering aangerand is.
Lewensloop
Kemp is in Junie 1941 in die Karoo gebore en het saam met haar twee susters op Malmesbury in die Swartland grootgeword. Sy het grootgeword in ‘n tradisionele Afrikaanse gesin met ‘n pa wat diep toegewyd was aan Afrikanernasionalisme na aanleiding van die familie se ervarings in die Tweede Vryheidsoorlog. Hy het as skoolhoof van die Swartland Laerskool gewerk. Haar neefs was lede van die Afrikaner-Broederbond. Haar ma het grootgeword by 'n Metodiste-sendingtradisie.
Die Sabotasiewet wat in 1962 afgekondig is, het protes ontlok met studente aan die UK wat aan betogings deelgeneem het. Kemp het deelgeneem aan 'n fakkelbetoging teen hierdie wet by Hiddhigh Hall in Kaapstad. Die wet het onbepaalde aanhouding sonder verhoor ingestel en terrorisme is vaag omskryf wat kritiek ontlok het. Gevolglik is Kemp en 'n ander student in hegtenis geneem en by die Caledonplein-polisiehoofkwartier aangehou. Hulle is kort daarna vrygelaat toe studente gedreig het om meer chaos te veroorsaak. Na hierdie voorval is Kemp gewerf deur die African Resistance Movement (ARM), 'n ondergrondse sabotasie-organisasie wat gevorm is deur lede van die Liberale Party (LP) wat nie saamgestem het met die party se aandrang op 'n nie-gewelddadige reaksie op toenemende staatsonderdrukking nie.
Hibernasie
Die oorgrote meerderheid van die ongewerwelde diere, koudbloedige werweldiere, asook baie soogdiere, raak onaktief of gaan in ŉ diep slaap gedurende ongunstige seisoene. Wanneer die prikkel om te slaap koue is, praat ons van hibernasie (winterslaap) en wanneer die prikkel droogte is, gaan die diere in estivasie (droogteslaap).
Stephanie Kemp
Lewensloop
In 1964 het die veiligheidspolisie 'n reeks klopjagte teen die ARM uitgevoer. en verskeie lede van ARM is in hegtenis geneem waaronder Kemp. Sy is van sabotasie aangekla. Terwyl sy in aanhouding was, is sy geslaan en gemartel totdat sy haar bewussyn verloor het, trouens sy het die eerste wit vrou geword wat tydens aanhouding aangerand is. Sy is in die Kroonstad-gevangenis aangehou voordat sy na Pretoria Sentraal-gevangenis oorgeplaas is. Tydens die verhoor het haar prokureurs 'n ooreenkoms met die staat gereël, waar Kemp skuldig sou beken dat hy aan 'n onwettige organisasie behoort het. Gevolglik is sy tot vyf jaar tronkstraf gevonnis, en drie jaar van die vyf jaar is opgeskort. Terwyl sy in aanhouding was, het haar prokureurs 'n regsgeding teen die minister van Justisie en 'n lid van die veiligheidstak vir aanranding aanhangig gemaak. Die saak is buite die hof geskik aangesien die regering 'n skikking uitbetaal het sonder om aanspreeklikheid te erken.
Hibernasie
Omdat ons in Suid-Afrika nie sulke strawwe winters het soos in ander dele van die wêreld nie, het ons nie diere wat werklik hiberneer nie. Baie koudbloedige diere soos slange en akkedisse raak egter onaktief in die winter en dit is die rede waarom hulle dan nie gesien word nie. Ons kan egter heelwat diere aanheg by dié wat in 'n droogteslaap gaan, soos landslakke, sekere vissoorte, paddas en selfs soogdiere soos die goue mol en erdvark.
Stephanie Kemp
Lewensloop
In 1980 is Kemp en Sachs geskei, en sy het in Londen gebly en as 'n pediatriese fisioterapeut gewerk toe die meeste van die ANC se ondergrondse werk na frontlinie-state verskuif is. In 1990 het die Suid-Afrikaanse president FW de Klerk die ontbanning van die ANC en ander verbode organisasies aangekondig.
Hibernasie
Skaarste aan voedsel is 'n groter gevaar vir warmbloedige diere as koue, en winterslaap is 'n manier waarop die natuur verseker dat diere wat nie in staat is om in die winter voedsel te kry nie, oorleef. Party soogdiere – die sogenaamde ware winterslapers – ondergaan egter groot veranderinge in hul liggaamstoestand tydens die periode van winterslaap. Die liggaamstemperatuur daal totdat dit byna dieselfde is as die van die omringende atmosfeer, die hart klop maar een keer elke twee of drie minute, die dier haal skaars asem en het baie min voedsel nodig.
Stephanie Kemp
Lewensloop
Kemp het in 1990 uit ballingskap teruggekeer en vir sowat 7 jaar as gemeenskapsfisioterapeut in Alexandra gewerk voordat hy na Durban verhuis het waar as dosent aan die Universiteit van Durban-Westville gewerk het. Kemp het aktief betrokke geraak by ANC-strukture in die Johannesburg-omgewing. Sy is verkies as die voorsitter van die Hillbrow-Berea-tak van die ANC. Sy het ook in die provinsiale werkkomitee van die SAKP gedien, en as Geslagskoördineerder vir die SAKP in KwaZulu-Natal.
Na haar lang diens aan albei hierdie partye het sy in 2008 uit beide partye bedank. Die kern van haar bedanking lê in die volgende stelling wat sy in 2008 gemaak het, dat “bespreking, debat en Partywerk, vervang is deur 'n sistematiese veldtog van verguising wat toenemend haat teenoor die Nasionale Demokratiese Revolusie (NDR) in die algemeen, en die ANC/Staatspresident (Thabo Mbeki) in die besonder, aan te wakker”. Sy het moedeloos geraak deur wat sy gesien het as toenemende faksionalisme, gemeng met 'n kultuur van korrupsie in die drieparty-alliansie.
Doedelsak
Die doedelsak (Engels: bagpipe, Frans: musette, Italiaans: zampogna) is 'n houtblaasinstrument wat reeds voor die 9de eeu in Asië in gebruik was, en waarskynlik via Griekeland in Wes-Europa bekend geword het.
Crateromorpha caledoniensis
Crateromorpha caledoniensis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Doedelsak
Aan die doedelsak self ('n leersak) is een inlaatpyp en 'n aantal uitlaatpype verbind. Slegs laasgenoemdes is sprekende, dit wil sê musiekvoortbrengende, instrumente. Deur die inlaatpyp blaas die speler die sak, wat onder die regterarm vasgeklem word, vol lug en deur drukking met die arm op die sak toe te pas, word lug deur die uitlaatpype gestuur, wat dan in beginsel soos ander houtblaasinstrumente klank voortbring. Die uitlaatpyp (melodiepyp) het gaatjies, baie soos 'n blokfluit s'n. Hierdie gaatjies word regstreeks deur die vingers van die speler oop- of toegemaak, en so word die hoofmelodie op hierdie pyp gespeel. Die ander uitlaatpype word nie deur die vingers bespeel nie: hulle hang los en elkeen bring net een toon voort. Dié tone van die afsonderlike uitlaatpype skep aaneenvloeiende intervalle van kwint en oktaaf en verskaf so dreunbasbegeleiding by die melodie.
Crateromorpha caledoniensis
Die spons behoort tot die geslag Crateromorpha en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 2002 deur Tabachnick.
Doedelsak
Weens die hoë drukking waarmee lug uit die sak gepers kan word, is die klank baie sterk en deurdringend (eintlik 'n geval van oorblaas). Daarom is doedelsakke sulke ideale instrumente vir militêre, opelug- en marsgeleenthede. In die 17e eeu is die Franse musette soms in opera-orkeste gebruik.
Hibernasie
Die krimpvarkie
Wanneer die winter aanbreek, is die krimpvarkie in die moeilikheid: sy penne, wat hom so goed teen die tande en kloue van sy vyande beskerm, kan nie die koue buite hou nie. 'n Krimpvarkie sal sy liggaamshitte baie gou in koue weer verloor, en hy sal baie moet vreet om vir hierdie verlies aan hitte te vergoed. Die krimpvarkie is egter 'n insekvretende diertjie en insekte is skaars in die winter; wanneer die grond in Europa hard gevries is, is hulle selfs heeltemal onverkrygbaar.
Doedelsak
Veral tradisievaste Skotte heg groot waarde aan die doedelsak se musiek. Die eentonige, deurdringende klank is net die regte begeleiding vir die vinnige, ritmiese spronge van die Skotse volksdanse. Tydens die jaarlikse Edinburg-fees is die hoogtepunt die "Mars van die Duisend Doedelsakke". Die marsorkeste van al die Skotse regimente kom op die groot plein voor die Edinburg-kasteel bymekaar.
Hibernasie
Die krimpvarkie
Om hierdie probleem te oorkom, kruip die krimpvarkie weg, rol hom in 'n klein bolletjie op, en sodra die temperatuur benede 15 °C daal, begin hy met sy winterslaap. Die diertjie bly in hierdie toestand totdat voedsel weer in die lente beskikbaar word. Gedurende sy winterslaap bly die krimpvarkie se liggaamstemperatuur net sowat 2°C bokant die van die omringende atmosfeer. As die lugtemperatuur bv. 7 °C is, sal die krimpvarkie se liggaamstemperatuur sowat 8°C wees.
As die temperatuur egter benede 7 °C daal, kan die diertjie nie sy eie liggaamstemperatuur net 'n graad of twee hoër hou nie, aangesien hy dan maklik kan doodvries. Sodra die temperatuur dus kwaai daal, begin die dier se liggaam van die vet wat in die liggaam opgeberg is, absorbeer en die diertjie handhaaf dus 'n liggaamstemperatuur wat net hoog genoeg is om hom aan die lewe te hou. Hierdie prosesse geskied almal outomaties terwyl die krimpvarkie slaap en hy weet niks daarvan nie; ons kan byna sê dat die krimpvarkie met 'n perfekte termostaat toegerus is. ('n Termostaat is die apparaat in 'n yskas wat die masjien outomaties aanskakel sodra die temperatuur bo 'n sekere punt styg. In die yskas sorg die termostaat dus dat die inhoud van die kas teen te veel hitte beskerm word, terwyl die krimpvarkie se “termostaat" net andersom werk.)
Die egte marmot
Die egte marmot word in die bergagtige streke van Europa, veral in die Alpe, aangetref, en het uiters interessante winterslaapgewoontes. In plaas daarvan om net 'n gerieflike gat of hoekie te vind, maak die marmotjie 'n soort ondergrondse slaapkamer, van 1,5 tot 3 m diep en soms breër as 9 m. Tot 15 marmotjies slaap in so 'n ondergrondse kamer. Gedurende die somer kou hulle gras af, droog dit in die son en gebruik dit dan om hul ondergrondse grot mee uit te voer.
Op hierdie sagte bed slaap hulle dan die hele winter, met hulle koppe tussen hulle agterpote ingesteek. Gedurende die winterslaap word die lewensfunksies tot 'n minimum beperk. Hulle haal maar een-vyfde so vinnig asem as in die somer, en hul liggaamstemperatuur, wat normaalweg sowat 36 °C is, daal tot sowat 10 °C en selfs tot net meer as 5 °C wanneer dit buite sneeu. Selfs by hierdie lae temperature gaan die absorbering van die liggaamsvet voort, met die gevolg dat die marmotjies maar bra maer is wanneer hulle weer in die lente wakker word.
Die waaierstertmuis
WWaaierstertmuise is die bekendste van alle winterslapers; wanneer 'n waaierstertmuis in 'n toestand van winterslaap verkeer, styf opgerol in 'n klein balletjie, kan dit oor die grond gerol word sonder dat die diertjie wakker word. Hierdie diere vergaar gedurende die somer baie akkers en neute in hol boomstamme. Hierdie yslike kosvoorraad is nie vir gebruik in die winter wanneer die dier slaap nie, maar vir die vroeë lente wanneer die diertjies weer vir die eerste keer wakker word en daar nog nie veel kos buite is nie.
Die vlermuis
Vlermuise val feitlik elke dag in 'n soort winterslaap. Hierdie diertjies vlieg snags rond en vang hulle kos, en bedags slaap hulle in grotte of in hol boomstamme. Selfs tydens hierdie daaglikse slaap koel die bloed af en neem die asemhaling en hartslag van die diertjies af. In die winter, wanneer die temperatuur benede 10 °C daal, slaap hulle vir lang periodes dag en nag en neem hul lewensfunksies nog verder af.
'n Vlermuis sal aan die slaap bly selfs al word sy bloed kouer as ys; dit is die enigste soogdier wat temperature benede vriespunt kan verduur sonder om dood te gaan. Ten spyte hiervan word die vlermuis maklik wakker, en in teenstelling met ander winterslapers, word die vlermuis maklik wakkergemaak deur warmte, lig, geraas of bewegings. Vlermuise slaap op 'n eienaardige manier; hulle hang met hulle koppe grondwaarts. Hulle kan hierdie posisie sonder enige inspanning handhaaf, aangesien die liggaamsmassa veroorsaak dat die kloue outomaties toetrek en dus 'n stewige greep uitoefen op die takkie waaraan die dier hang.
Die adder
Sodra dit begin winter word, soek die Europese en Noord-Amerikaanse adders vir hulle 'n wegkruipplek en gaan slaap daarin. Partykeer is daar tot 30 slange op een bondel tussen die wortels van ŉ boom of onder 'n klip.
Die akkedis
Akkedisse in Europa en Noord-Amerika slaap ook in die winter, gewoonlik in 'n gat in die grond.
Die padda
Paddas in Europa en Noord-Amerika begrawe hulself in die modder op die bodem van 'n waterpoel en bly die hele winter daar. In die Wes-Kaap estiveer paddas in die somer, terwyl hulle op die Gautengse hoëveld in die winter estiveer. Die prikkel in albei gevalle is droogte.
GGO-samesweringsteorieë
GGO-samesweringsteorieë is 'n samesweringsteorie wat verband hou met die produksie en verkoop van geneties gemanipuleerde gewasse en geneties gemodifiseerde voedsel (ook na verwys as geneties gemodifiseerde organismes of "GGO's"). Hierdie samesweringsteorieë sluit in bewerings dat landboubesighede, soos Monsanto, data onderdruk het wat toon dat GGO's skade berokken, doelbewus voedseltekorte veroorsaak om die gebruik van GM-voedsel te bevorder, of dat regeringsinstansies of wetenskaplike verenigings gekoöpteer is. Kritici meen dat GGO-samesweringsteorieë grotendeels bevorder word deur diegene wat teen die produksie en verkoop van GGO's gekant is.
Wêreldwye opposisie teen GGO's
In 'n artikel in 2013 wat in die vaktydskrif PLoS ONE gepubliseer is, is daar bewyse gevind wat samesweringsteoreë gekoppel het aan die verwerping van wetenskaplike stellings oor geneties gemanipuleerde voedsel. Een samesweringsteorie van GGO's is die bewering dat die ontwikkeling en bevordering van GGO's deur plaagdodermaatskappye gedoen is om gewasse kwesbaarder te maak aan plae en daarom meer plaagdoders benodig. 'n Ander beweer die gebrek aan enige betroubare wetenskaplike bewyse van die skadelike gevolge van GGO's, is nie te wyte aan 'n gebrek aan bewyse nie, maar eerder aan 'n sameswering om die bewyse te verberg.
Voorbeelde van die opposisie:
'n Groot aspek van baie samesweringsteorieë is die vrees dat groot landboubesighede, veral Monsanto, werk om die gesondheid en veiligheid van die algemene publiek te ondermyn deur GGO's in die voedselvoorraad in te stel en te bevorder. Een bewering is dat Monsanto doelbewus wetenskaplike bewyse verberg dat GGO's skadelik is. Die oortuiging dat Monsanto veral problematies is, het aksies soos die March Against Monsanto en die uitsondering van Monsanto geïnspireer, oor ander landboubesighede soos DuPont, Syngenta, Dow, BASF en Bayer, en is geïdentifiseer as 'n belangrike kenmerk van teen-GGO-aktivisme.
Zika-virus
In Januarie 2016 het kommer oor 'n Zika-virus-uitbraak gepaard gegaan met eise wat die eerste keer op Reddit gepubliseer is dat die virus deur 'n geneties gemodifiseerde muskiet versprei is. Die vrees was deels gebaseer op 'n nuwe inisiatief vir die vermindering van muskiete, gelei deur Oxitec — manlike muskiete (wat nie byt nie) is geneties gemodifiseer om steriel te wees, en word vrygelaat om met wyfies te paar, wat lei tot geen nageslag nie, waardeur die bevolking van Aedes aegypti-muskiete (wat tropiese siektes soos Zika versprei) verminder word. Die eise is geïdentifiseer as 'onbewese' deur die webwerf Snopes.com.
Kaapse wolfslang
Die Kaapse wolfslang (Lycophidion capense) is 'n onskadelike slang wat wydverspreid oor Suidelike Afrika voorkom behalwe in die Wes-Kaap waar dit net aan die suidkus en in die noorde van die Noord-Kaap voorkom. Die slang het sy naam verkry weens die lang, teruggebuigde voortande aan albei kake.
Die slang se rug is lig tot donkerbruin of swarterig. Soms het die skubbe wit rande wat die slang gespikkel laat voorkom. Die pens is normaalweg wit, daar is soms donker spikkels op die pens. Daar kan ook soms 'n onreëlmatige band in die middel van die pens af wees. Die koppie is klein, plat en puntig. Die slang word 30 tot 40 cm lank, die rekord is 64 cm. Die slang is ovipaar en die wyfie lê 3-9 eiers in die vroeë somer.
Hulle verkies laaglandwoude, fynbos, vogtige savannegebiede, grasveld en Karoostruikveld. Hier verkies hulle klam plekke en word gewoonlik onder klippe, stompe, hope dekgras, rommelhope of verlate termiethope aangetref.
Die wolfslang hou geen gevaar vir die mens in nie en probeer selde byt. Hulle beweeg stadig en is grondlewend. Hulle is snags aktief en jag dan akkedisse, skinke en geitjies, wat aangeval word met 'n byt en versmoring deur konstriksie. Hulle vreet ook ander slange. Indien die slang bedreig word, maak hy sy hele lyf plat.
Die wolfslang se natuurlike vyande is karnivore, roofvoëls asook ander slange.
Sebraslang
Die sebraslang (Naja nigricollis nigricincta) is 'n giftige slang, een van die spesies van spoegkobra in die genus Naja wat aan die Elapidae familie behoort. Die slang kom in die sentrale en noordelike dele van Namibië voor. In Engels staan die slang bekend as die Western Barred Spitting Cobra.
Hierdie spesie was lank beskou as 'n subspesie van die swartspoegkobra (Naja nigricollis woodi), maar morfologiese en genetiese verskille het gelei tot die erkenning daarvan as 'n afsonderlike spesie. So daar is twee subspesies, naamlik die sebraslang (N. nigricollis nigricincta) en die swartspoegkobra (N. nigricollis woodi) wat hoofsaaklik in die noordweste van die Noord-Kaap in Suid-Afrika voorkom.
Subspesies
Twee subspesies word tans erken onder Naja nigricincta. Die subspesies benoem N. n. nigricincta, algemeen bekend as die sebraslang of western barred spitting cobra, word sy naam gegee as gevolg van die donker dwarsbalkies wat die lengte van die slang se lyf hardloop. Die subspesies N. n. woodi, algemeen bekend as die swartspoegkobra, is soliede swart en word slegs in die woestynstreke van Suider-Afrika aangetref. Beide subspesies is kleiner as N. nigricollis; met gemiddelde volwasse lengtes van minder as 1,5 m {4,9 vt).
Gif
Die gif is potensieel sitotoksies en 'n byt deur hierdie of verwante spesies veroorsaak ernstige weefselskade. Die gif van Naja nigricincta kan massiewe bloeding, nekrose en verlamming in slagoffers veroorsaak. Hierdie slange kan ook hul gif spoeg met groot akkuraatheid wat tydelike of permanente blindheid veroorsaak.
Verspreiding
Hierdie spesie is inheems aan dele van Suidelike-Afrika (suid Angola, Namibië, Botswana, Lesotho en Suid-Afrika).
Justin Kirk
Justin Kirk (gebore 28 Mei 1969) is 'n Amerikaanse akteur. Hy is bekend vir sy rolle in die rolprente ''Love! Valour! Compassion! (1997) en Last Love (2013), en in die televisiereeks Weeds'' (2005).
Arnon Grunberg
Arnon Yasha Yves Grunberg (gebore op 22 Februarie 1971) is 'n Nederlandse skrywer van romans en essays. Hy is ook 'n joernalis. Van sy werk is onder die skuilnaam Marek van der Jagt geskryf. Hy woon in New York.
Vroeë Lewe
Grunberg is op 22 Februarie 1971 gebore as Arnon Yasha Yves Grünberg in Amsterdam, Nederland. Hy het grootgeword in 'n gesin van Joodse immigrante wat oorspronklik van Duitsland was. Sy moeder het die Auschwitz-konsentrasiekamp oorleef.
Grunberg het skoolgegaan aan die Vossius Gimnasium in Amsterdam, maar is in 1988 geskors uit die skool. Voor hy sy eerste roman gepubliseer het, het hy in 'n verskeidenheid van hoedanighede gewerk, en ook sy gawes as akteur uitgetoets deur in 'n kortrolprent deur die Nederlandse avant-garde rolprentmaker Cyrus Frisch te speel. Van 1990 tot 1993 het Grunberg sy eie uitgewershuis genaamd Kasimir bedryf, wat finansiëelgewys onsuksesvol was.
Outeurskap
Grunberg het sy literêre debuut in 1994 met die roman Blauwe maandagen (Blou Maandae) gemaak. Die werk het die Anton Wachter-prys vir beste debuutroman gewen.
Kritici het die werk as 'n "groteske komedie, 'n rariteit in Nederlandse literatuur" verwelkom. In 2000 het Grunberg weer 'n prys vir sy roman, De geschiedenis van mijn kaalheid (Die geskiedenis van my Blesheid) gewen, maar hierdie keer onder die skuilnaam Marek van der Jagt.
Grunberg is 'n produktiewe en veelsydige skrywer, en het bykomend tot sy romans ook artikels vir koerante (krante in Nederlands) en tydskrifte geskryf, sowel as essays, gedigte, scenarios en toneelspele. Sy werk is alreeds in 30 verskillende tale vertaal. (In Suid-Afrika is sy boek Tirza vertaal deur Lina Spies, en word dit uitgegee deur Protea Boekhuis)
Grunberg se veelbesproke en veelgeprese roman Tirza wat oor 'n vader se obsessiewe liefde vir sy jong dogter handel, was in 2010 Grunberg se eerste roman om vir rolprent verwerk te word, nadat dit die Nederlandse Libris-prys en die Belgiese Gouden Uil-prys in 2007 verower het.
In September 2008 het Grunberg sy sewende roman, Onze Oom (Ons Oom) gepubliseer.
Grunberg het later daardie jaar gasskrywer en -lektor geword aan die Universiteit van Leiden en die Wageningen Universiteit en Navorsingsentrum. In Oktober 2014 het hy 'n erelid geword van die Fakulteit van Kunste, Universiteit van Amsterdam.